Ja neito huoneessa nukkui
Ja neito huoneessa nukkui,
 Kuu sisään säteensä loi;
 Siell’ ulkona hilkkui ja kilkkui,
 Ja valssinsävel soi.

 ”Toki ikkunasta ma katson,
 Ken untani häiritsee.”
 On kuolleen luuranko siellä,
 Ja se soittaen laulelee.

 ””Sa lupasit tanssiin tulla,
 Mut söitpäs sanasi vaan;
 Tule pois! nyt tanssit on tänään,
 Ja ne tanssit on kirkkomaan.””

 Se neidon hurmas ja huimas,
 Hänet huoneesta viehättäin;
 Hän ruottoa seuras, mi soittain
 Läks käymähän eelläpäin.

 Se soitti ja tanssi ja hyppi
 Ja kalkutti nikamiaan,
 Ja se nyökkyi ja nyökkyi kallo
 Kuun hohteessa kamalaan.

be:Дзяўчына спіць у пакоі (Гейнэ/Таўбін)
de:Die Jungfrau schläft in der Kammer
ru:Ночная пляска (Гейне; Миллер)
uk:Дівчина спить тихо в кімнаті (Гейне/Леся Українка)